Kombinovanie Piascledine 300 s Trombexom
Dobrý deň,
Užívam Trombex a mam začať aj Piascledine 300. V  letáku k Piascledine sa uvádza, že je potrebná opatrnosť pri užívaní antikoagulantov. Znižuje alebo zvyšuje účinok Trombexu? 
Prosim, je vhodné ich užívať súbežne? Je Piascledine vhodný pri HIT (len 5% aktívneho DAO)? Ďakujem, Jarmila
Dobrý deň
Ďakujeme za Vašu otázku
Pri súbežnom užívaní lieku PIASCLEDINE 300 u pacientov liečených antikoagulanciami sa má postupovať s opatrnosťou vzhľadom na možné riziko porúch koagulácie (zrážania krvi). Je potrebné aby lekár prespisujúci liek Piascledine 300 bol o užívaní lieku Trombex informovaný.
Jedna kapsula lieku Piascledine 300 obsahuje 100 mg nezmydelniteľného avokádového oleja a 200 mg nezmydelniteľného sójového oleja. Avokádo zaraďujeme medzi potraviny, ktoré sa pri histamínovej intolerancií neodporúčajú, avšak odpoveď organizmu je u každého človeka rozdielna a preto je potrebné individuálne odsledovať odpoveď organizmu na konzumované potraviny a lieky.
Prajem pekný zvyšok dňa
S pozdravom,
PharmDr. Lucia Kubáňová